Neuvoston asetus (ETY) N:o 892/88, annettu 29 päivänä maaliskuuta 1988, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta



Virallinen lehti nro L 089 , 06/04/1988 s. 0001 - 0003

Suomenk. erityispainos Alue 3 Nide 26 s. 0125

Ruotsink. erityispainos Alue 3 Nide 26 s. 0125



NEUVOSTON ASETUS (ETY) N:o 892/88, annettu 29 päivänä maaliskuuta 1988, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3994/87(2), ja erityisesti sen 5 artiklan 4 kohdan, sekä katsoo, että tuotantotuki ei ole enää rajoitettu koskemaan viljelyaloja, joilla kasvaa ennen määritettyjä päivämääriä istutettuja oliivipuita; tämän vuoksi olisi kumottava oliiviöljyn tuotantotukeen oikeutettujen oliivipuualojen määrittämisestä 14 päivänä kesäkuuta 1983 annettu neuvoston asetus (ETY) N:o 1590/83(3), olisi vahvistettava perusteet niiden oliivinviljelijöiden määrittämiseksi, joiden keskimääräinen tuotanto on suurempi kuin tietty määrä, tuottajajärjestöt olisi vapautettava tietyistä viljelyilmoitusten valvontaan liittyvistä tehtävistä, sillä erikoistuneet toimielimet suorittavat ne tästä lähtien; on suotavaa tarkastella uudelleen sääntöjä, jotka koskevat tuotantotuesta pidätetyn, tuottajajärjestöille tarkoitetun määrän käyttämistä, asetuksella (ETY) N:o 1915/87(4) muutetaan muun muassa oliiviöljyn tuotantotukijärjestelmää säätämällä oliiviöljyn enimmäismäärän, johon tuotantotukea sovelletaan, käyttöön ottamisesta; näissä säännöksissä säädetään, että jos tosiasiallinen tuotanto on suurempi kuin enimmäismäärä, yksikkötukea vähennetään tiettyä kerrointa soveltamalla; jos tuotanto on pienempi kuin enimmäismäärä, erotus lisätään seuraavaksi markkinointivuodeksi vahvistettavaan enimmäismäärään; pientuottajiin ei sovelleta yksikkötuen mahdollista vähentämistä; olisi annettava säännöt myönnettävän lopullisen tuen määrittämisestä, tuen väliaikaisesta maksamisesta sekä arvioidun tuotannon ja tosiasiallisen tuotannon vahvistamisesta; tuki myönnetään eri perustein, jos oliivinviljelijät ovat tuottajajärjestön jäseniä ja jos heidän tuotantonsa on suurempi kuin tietty määrä; olisi annettava säännöt, joilla tämä määrä voidaan määrittää; tämän vuoksi olisi muutettava asetus (ETY) N:o 2261/84(5), sellaisena kuin se on viimeksi muutettuna asetuksella (ETY) N:o 3763/86(6), ja tuotantotukijärjestelmän toiminnasta saadun kokemuksen perusteella ei vielä voida tehdä ehdotuksia järjestelmän korjaamiseksi erityisesti siksi, että tämän järjestelmän soveltaminen on juuri aloitettu kahdessa uudessa jäsenvaltiossa; tämän vuoksi olisi pidennettävä tuotantotukijärjestelmän toimintaa koskevan kertomuksen esittämiselle säädettyä määräaikaa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2261/84 seuraavasti: 1) Korvataan 2 artiklan 1 kohta seuraavasti: "1. Tuotantotuki myönnetään asetuksen N:o 136/66/ETY liitteessä olevan 1 ja 4 kohdan määritelmän mukaiselle oliiviöljylle." 2) Korvataan 2 artiklan 4 kohdassa luku 100 luvulla 200. 3) Korvataan 2 artiklan 5 ja 6 kohta alakohdalla seuraavasti: "5. Tuottajajäsenvaltiot määrittävät oliivinviljelijät, joiden keskimääräinen tuotanto on asetuksen N:o 136/66/ETY 5 artiklan 2 kohdan mukaan vähintään 200 kilogrammaa öljyä, sen öljyntuotannon keskiarvon perusteella, jolle on myönnetty oikeus tukeen kahden edeltävän markkinointivuoden aikana. Jos tarvittavat tiedot puuttuvat tai ne eivät ole käytettävissä tai jos oliivinviljelijä muuttaa viljelyilmoitusta niin, että tuotantokyky muuttuu, kyseinen määritys tehdään kertomalla tuotannossa olevien oliivipuiden määrä 18 artiklan mukaisesti vahvistetulla oliivien ja öljyn tuotoksen keskiarvolla kahdelta edeltävältä markkinointivuodelta." 4) Korvataan 3 artiklan 1 kohdan toinen luetelmakohta seuraavasti: "- jäljennös ilmoituksesta, joka on esitetty oliivinviljelyä koskevan rekisterin perustamista varten." 5) Poistetaan 6 artiklan 1 kohdan toinen luetelmakohta. 6) Poistetaan 8 artiklan 2 kohdan kolmas luetelmakohta. 7) Korvataan 10 artiklan ensimmäinen luetelmakohta seuraavasti: "- sovittavat yhteen jäsenjärjestöjensä toimia ja valvovat, että nämä toimet ovat tämän asetuksen säännösten mukaisia, ja erityisesti tarkistavat suoraan ja määritettävän prosenttiosuuden mukaan tavan, jolla 8 artiklassa tarkoitetut tarkastukset on tehty". 8) Korvataan 11 artiklan 1 kohdan b alakohdan toinen luetelmakohta seuraavasti: "- sen oliiviöljymäärän mukaan, jolle tuki myönnetään kunkin järjestön välityksellä". 9) Korvataan 12 artiklan 2 kohta seuraavasti: "2. Edellä 1 kohdassa tarkoitettu kunkin oliivinviljelijän ennakkomaksu ei saa olla suurempi kuin summa, joka on saatu kertomalla 17 a artiklan 1 kohdan mukaisesti vahvistetun yksikkötuen määrä: - määrällä, joka saadaan soveltamalla 18 artiklan mukaisesti vahvistettujen oliivien ja öljyn tuotoksia viljelyilmoitukseen merkittyjen tuotannossa olevien oliivipuiden määrään, tai - hakemukseen merkityllä määrällä, jos tämä määrä on ensimmäisen luetelmakohdan mukaisesti saatua määrää pienempi." 10) Lisätään artikla seuraavasti lukuun "Loppusäännökset": "17 a artikla 1. Ennen 1 päivää maaliskuuta vahvistetaan kuluvaksi markkinointivuodeksi asetuksen N:o 136/66/ETY 38 artiklassa säädettyä menettelyä noudattaen: a) arvioitu tuotanto; b) tuotantoa koskevan yksikkötuen määrä, joka voidaan maksaa ennakolta. Tämän määrän on oltava sellainen, että kunkin markkinointivuoden tuotanto-olosuhteissa vältetään tuen maksaminen perusteettomasti oliivinviljelijöille. 2. Viimeistään kuusi kuukautta markkinointivuoden päätyttyä vahvistetaan 1 kohdassa tarkoitettua menettelyä noudattaen tämän markkinointivuoden: a) tosiasiallinen tuotanto, jolle tukioikeus on myönnetty; b) asetuksen N:o 136/66/ETY 5 artiklan 1 kohdan viidennen alakohdan b alakohdassa säädetyn tuotantoa koskevan yksikkötuen määrä, joka myönnetään tuottajille, joiden tuotanto on vähintään 200 kilogrammaa markkinointivuotta kohti; c) määrä, joka on siirrettävä seuraavaan markkinointivuoteen, jos a alakohdassa tarkoitettu tuotanto on vahvistettua enimmäismäärää pienempi. 3. Jäsenvaltioiden on toimitettava komissiolle viimeistään 31 päivänä tammikuuta tiedot kuluvan markkinointivuoden oliiviöljytuotantoa koskevista arvioista. Komissio voi käyttää muita tietolähteitä ja tarvittaessa teettää oliiviöljytuotantoa koskevia tutkimuksia tai tiedusteluja." 11) Korvataan 19 artiklan toisessa kohdassa ilmaisu "1 kohdan a alakohdassa" ilmaisulla "1 kohdassa". 12) Korvataan 21 artikla seuraavasti: "21 artikla Komissio esittää ennen 1 päivää tammikuuta 1990 neuvostolle kertomuksen oliiviöljyn tuotantotukijärjestelmän toiminnasta sekä tarvittaessa siihen liittyvän ehdotuksen tämän järjestelmän korjaamiseksi." 2 artikla Kumotaan asetus (ETY) N:o 1590/83. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 1988. Neuvoston puolesta Puheenjohtaja I. KIECHLE (1) EYVL N:o 172, 30.9.1966, s. 3025/66 (2) EYVL N:o L 377, 31.12.1987, s. 31 (3) EYVL N:o L 163, 22.6.1983, s. 39 (4) EYVL N:o L 183, 3.7.1987, s. 7 (5) EYVL N:o L 208, 3.8.1984, s. 3 (6) EYVL N:o L 349, 11.12.1986, s. 10